На основу члана 37. Статута Града Ниша ("Службени лист Града Ниша", број 88/2008) и члана 10. Одлуке о употреби симбола, имена и заставе Града Ниша и истицању обележја града ("Службени лист Града Ниша", број 60/2002),

Скупштина Града Ниша, на седници одржаној \_\_\_\_\_\_\_\_\_\_. године, донела је

**Р Е Ш Е Њ Е**

**о давању сагласности за употребу симбола Града Ниша**

Члан 1.

**Даје се сагласност** Јавном комуналном предузећу „Медиана“ Ниш за употребу симбола Града Ниша на едукативном материјалу (летак, билборд и сл.) који ће бити штампан и коришћен у оквиру реализације Пројекта „Системи управљања отпадом-размена искустава и примера добре праксе у БГ-СР пограничној области“-WASTE.

Члан 2.

Обавезује се ЈКП „Медиана“ Ниш да симбол Града Ниша употребљава под условима и на начин прописан одредбама Одлуке о употреби симбола, имена и заставе Града Ниша и истицању обележја града („Службени лист Града Ниша“, број 60/2002) и Одлуке о симболу Града Ниша („Службени лист Града Ниша“, број 31/2000), у периоду имплементације пројекта из члана 1. ове Одлуке, а најкасније до октобра 2014. године.

Члан 3.

Решење доставити Јавном комуналном предузећу ЈКП "Медиана" Ниш, Управи за комуналне делатности, енергетику и саобраћај и Служби за послове Градоначелника Града Ниша.

Број: \_\_\_\_\_\_\_\_\_\_\_\_\_

У Нишу, \_\_\_\_\_\_\_\_. Године

**СКУПШТИНА ГРАДА НИША**

ПРЕДСЕДНИК

Проф. др Миле Илић

**ОБРАЗЛОЖЕЊЕ**

Јавно комунално предузеће „Медиана“ Ниш обратило се Граду Нишу молбом за давање сагласности за употребу симбола Града Ниша на едукативном материјалу (летак, билборд и сл.) који ће бити штампан и коришћен у оквиру реализације Пројекта „Системи управљања отпадом-размена искустава и примера добре праксе у БГ-СР пограничној области“-WASTE.

Поменути пројекат реализоваће се заједно са општином Перник из Републике Бугарске до октобра месеца 2014. године и има за циљ побољшање стања животне средине кроз унапређење рада комуналних предузећа и повећање учешћа заједнице, као и јачање капацитета администрације и комуналне инфраструктуре у пограничном региону.

Управа за комуналне делатности, енергетику и саобраћај је размотрила достављени захтев, утврдила да је исти оправдан и сачињен у складу са важећим прописима и израдила решење као у диспозитиву.

**УПРАВА ЗА КОМУНАЛНЕ ДЕЛАТНОСТИ,**

**ЕНЕРГЕТИКУ И САОБРАЋАЈ**

НАЧЕЛНИК

Миодраг Брешковић